
Parlamentul României

Camera Deputaţilor
	COMISIA PENTRU INDUSTRII ȘI SERVICII
	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 

	Bucureşti,
18.06.2014
Nr.

4c-3/127

	Bucureşti,
18.06.2014
Nr.

4c-6/199



Prezentul raport înlocuieşte forma depusă în data de 10 iunie 2014.
 

          
 
Către,

BIROUL PERMANENT AL 

CAMEREI DEPUTAŢILOR

Vă înaintăm, alăturat, Raportul comun înlocuitor asupra Legii pentru modificarea şi completarea Legii serviciului de salubrizare a localităţilor nr.101/2006 (reexaminare la solicitarea Preşedintelui României), trimisă Comisiei pentru administraţie publică și amenajarea teritoriului şi Comisiei pentru industrii şi servicii, în vederea examinării şi depunerii unui nou raport, cu adresa nr.PLx.253/2010 din 2 iunie 2014.
	PREŞEDINTE,


	PREŞEDINTE,



	IULIAN IANCU
	Marin Almăjanu

RAPORT COMUN ÎNLOCUITOR
asupra Legii pentru modificarea şi completarea 

Legii serviciului de salubrizare a localităţilor nr.101/2006

În conformitate cu prevederile art. 137 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică şi amenajarea teritoriului au fost sesizate pentru dezbatere şi avizare în fond, cu Legea pentru modificarea şi completarea Legii serviciului de salubrizare a localităţilor nr.101/2006 (reexaminare la solicitarea Preşedintelui României), transmisă cu adresa nr.PLx. 253/2010 din 2 iunie 2014.


Această lege, adoptată de Camera Deputaţilor şi de Senat, cu respectarea prevederilor art.75 şi ale art.76 alin.(1) din Constituţia României, republicată, a fost transmisă, spre promulgare, Preşedintelui României la data de februarie 2014.



În conformitate cu dispoziţiile art.77 alin.(2) din Constituţia României, republicată, Preşedintele României a formulat cererea de reexaminare asupra legii transmisă spre promulgare,  supunând atenţiei faptul că, procedura prevăzută în forma actuală a Legii serviciului de salubrizare a localităţilor nr.101/2006, lege care face trimitere la aplicarea procedurii prevăzute de Ordonanţa de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, asigură cadrul legal potrivit pentru atribuirea contractelor de delegare a gestiunii pentru activităţile specifice serviciului de salubrizare, nefiind necesară stabilirea unei proceduri distincte.



Senatul, în calitate de primă Cameră sesizată, a adoptat Legea în şedinţa din 27 mai 20143, cu accepterea motivelor invocate în cererea de reexaminare.

În urma examinării legii, a solicitărilor formulate în cererea de reexaminare şi a opiniilor exprimate de către membrii Comisiilor, în şedinţe separate, s-a hotărât, cu majoritate de voturi, să se supună plenului Camerei Deputaţilor, spre dezbatere şi adoptare Legea pentru modificarea şi completarea Legii serviciului de salubrizare a localităţilor nr.101/2006, în forma adoptată de Senat.
La şedinţa Comisiei pentru industrii şi servicii din 2 iunie 2014 au fost prezenţi 32 de deputaţi din cei 34 de membri, iar la şedinţa Comisiei pentru administraţie publică şi  amenajarea teritoriului din 3 iunie 2014 au fost prezenţi 20 de deputaţi din cei 24 de membri .

        După expirarea termenului prevăzut pentru depunerea de către deputaţi a amendamentelor, nefiind înregistrat niciun amendament, membrii celor 2 comisii au hotărât să menţină raportul iniţial, înlocuindu-se eroarea materială de la punctul 37 din Lege astfel:
- trimiterea de la art.32 lit.b) ...la art.30 alin.(1) lit.b), c) și c2).... se va citi ... la art.30 alin(1) lit.b), c) și e);

- trimiterea de la art.32 lit.c) ...la art.30 alin.(1) lit.c1)... se va citi .... la art.30 alin.(1) lit.d).

        Reexaminarea Legii în vederea întocmirii raportului înlocuitor a avut loc în şedinţe separate, în şedinţa din 16 iunie 2014 a Comisiei pentru industrii şi servicii şi în şedinţa din 16 iunie a Comisiei pentru administraţie publică şi amenajarea teritoriului.

       Din numărul total de 24 membri ai Comisiei pentru administraţie publică şi  amenajarea teritoriului, la şedinţă au participat 20 de deputaţi, iar din numărul total de 24 membri ai Comisiei pentru industrii, la şedinţă au participat 23 deputaţi.
       În raport cu obiectul şi conţinutul său, legea face parte din categoria legilor organice. 

  În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

PREŞEDINTE,                                          PREŞEDINTE,
 Iulian Iancu



      Marin Almăjanu
 SECRETAR,                                               SECRETAR,

 Sorin Teju




          Radu Babuș
Consilier parlamentar,






Expert parlamentar,
Silvia Vlăsceanu







Nicoleta Toma

